**4-րդ կրթական հարթակ**

**22-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** Անհրաժեշտությանդեպքումուխտիտեքստընորիցմեկնաբանել։

**Գրականություն-«Ի՞նչ գույն ունի ձյունը»,** էջ 84-85 Հանձնարարել վարժ կարդալ, կարողանալ սեփական բառերով վերարտադրել, և պատասխանել հետևյալ հարցերին․

* Ինչի՞ մասին էր պատմությունը։  
  Ովքե՞ր էին պատմության հերոսները։
* Արձն ինչու՞ էր պնդում, որ ձյունը սև է։
* Նապաստակն ի՞նչ պատասխանեց։ Ի՞նչ ես մտածում նապաստակի պատասխանի մասին։ Ո՞վ էր ճշմարիտ վեճի մեջ։
* Հեքիաթին նոր վերջաբան մտածիր և նոր վերնագիր ընտրիր։
* Վերհիշել էջ 85-ի հանելուկներն ու սուտասելուկը։

**Բառագիտություն**

* **Վերհիշել հետևյալ բառերի բացատրությունը․**
* Վիճել – խոսքով կռվել, առարկել
* Պնդել – համառորեն ասածը կրկնել
* Պոչատ – անպոչ
* Որջ – կենդանիների բույն
* Ժանիք – կենդանու մեծ, սրածայր ատամ։
* **Վերհիշել հետևյալ բառերի հոմանիշները․**
* Զայրանալ – բարկանալ
* Գորշ – մոխրագույն
* Բոլորովին – ամբողջովին
* Հսկա – մեծ, խոշոր։
* **Վերհիշել հետևյալ բառերի հականիշները․**
  + Հայտնվել – անհետանալ
  + Այստեղ – այնտեղ
  + Դուրս գալ – ներս մտնել
  + Միշտ – երբեք:
* **Վերհիշել հետևյալ բառերի ուղղագրությունը՝** Ձյուն, ճանապարհ, կրճտացնել, որջ, միանգամից։
* **Քերականություն- Ածականի համեմատության աստիճաններ**
* **Մշակույթ- «Տեառնընդառաջ»**

Սահուն կարդալ դասանյութը , վերարտադրել սեփական խոսքերով և պատասխանել հետևյալ հարցերին․

* Ի՞նչ է նշանակում «Տեառնընդառաջ»։
* Ինչպե՞ս են տոնում Տեառնընդառաջը։
* Ի՞նչ խորհուրդ ունի այս տոնը։

**Նոր դաս**

* **Գրականություն****-** **«****Գարունն ո՞վ է բերել»,** էջ 90
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ
* **Քերականո****ւթյուն - Հատուկ և հասարակ անուններ**
* **Մշակույթ -** **«Մեծ պահք»**

**Գրականություն –** Դասարանում կարդալ և վերլուծել **«Գարունն ո՞վ է բերել»,** բանաստեղծությունը։ Հանձնարարել վարժ կարդալ, կարողանալ սեփական բառերով վերարտադրել, և պատասխանել հետևյալ հարցերին․

* Ի՞նչն է գարուն բերում։
* Որո՞նք են համարվում գարնան խորհրդանիշներ։
* Տարվա ո՞ր եղանակն ես ամենից շատ սիրում։ Ինչու՞։
* Աշխատանքային տետրում գրիր փոքրիկ պատմվածք գարնան մասին։

**Բառագիտություն**

* Սովորել հետևյալ բառերի բացատրությունները․
* Ճռվողյուն- թռչունների ծլվլոց
* Ձայն տվեց- խոսեց
* Բուրել- հոտարձակել, տարածել
* Լրաբեր- լուր,նորություն բերող
* Մետաքսաթև- փափուկ թև ունեցող։
* Սովորել հետևյալ բառերի հոմանիշները
* Տաք- ջերմ
* Հով- դանդաղ քամի
* Խարույկ- կրակ
* Վառ- պայծառ
* Զեփյուռ-հով, քամի։
* Սովորել հետևյալ բառերի հականիշները․
* Արագ- դանդաղ
* Քնքուշ- կոպիտ
* Թեթև- ծանր
* Մեկտեղ- առանձին-առանձին
* Շքեղ- անշուք, հասարակ։
* **Ուղղագրություն -** Սովորել տրված բառերի **ուղղագրությունը****՝**  զարդարել, զեփյուռ, խարույկ, այգի, աշխարհ։

**Քերականություն*****-*** **Հատուկ և հասարակ անուններ**

* Միևնույն տեսակի բոլոր առարկաներին տրվող ընդհանուր անունը կոչվում է ***հասարակ անուն***։ Օրինակ՝
  + *Սար, դպրոց, թագավոր, աղջիկ, գիրք և այլն։*
* Հասարակ անունները գրվում են փոքրատառով։
* Միևնույն տեսակի առարկաներին տրվող առանջին, հստակ անունը կոչվում է ***հատուկ անուն***։ Օրինակ՝
  + *Արարատ, Երևան, Աննա*
* Հատուկ անունները գրվում են մեծատառով։
* Երկու և ավելի բառերից կազմված հատուկ անուններում միայն առաջին բառն է գրվում մեծատառով։ Օրինակ՝
  + *Սևանա լիճ, Կարմիր ծով, Արարտյան դաշտավայր*
* Մարդկանց տրված անուններում բոլոր բառերը գրվում են մեծատառով։ Օրինակ՝
  + *Մեսրոպ Մաշտոց, Մովսես Խորենացի, Ներսես Շնորհալի, Արամ* *Խաչատրյան*
* Պետություններին տրվող հատուկ անուններում բոլոր բառերը գրվում են մեծատառով։ Օրինակ՝
  + *Հայաստանի Հանրապետություն, Ամերիկայի Միացյալ Նահանգներ*

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար*․**

* Ո՞ր առարկաներին է տրվում հատուկ անունը։
* Ո՞ր առարկաներին է տրվում հասարակ անունը։
* Հասարակ անունները ուղղագրական ինչպիսի՞ կանոնի են ենթարկվում։
* Հատուկ անունները ուղղագրական ինչպիսի՞ կանոնների են ենթարկվում։
  + 2-ից ավելի բառերից կազմված հատուկ անուններն ինչպե՞ս են գրվում։
  + Պետությունների անուններն ինչպե՞ս են գրվում։
  + Մարդկանց անուններն ինչպե՞ս են գրվում։
* Բերել օրինակներ։

**Առաջադրանքներ**

1. **Նշված գոյականներն առանձնացնել համապատասխան սյունակներում․**

*լիճ, Երևան, քաղաք, Ֆրանսիա, մողես, Ասյա, Արփա, շուն, Ջեկո, աղջիկ, վարորդ, Արաքս, փիղ, հագուստ, հայրենիք, Էջմիածին։*

1. **Անհրաժեշտ տեղերում գոյականները գրեք մեծատառով:**

* Սևանա լիճ ——————————————
* հայաստանի հանրապետություն ——————————————
* թալինի շրջան ——————————————
* հայկական երգարվեստ ——————————————
* արագածոտնի մարզ ——————————————
* բժշկության հիմնադիր ——————————————
* մեսրոպ մաշտոց ——————————————
* աստվածաշունչ մատյան ——————————————
* բջնիի բերդ ——————————————
* երևանյան երեկո ——————————————
* ներսես շնորհալի ——————————————
* արածանի գետ ——————————————
* հին գրախանութ ——————————————
* մորաքույր աննա ——————————————
* արայի լեռ ——————————————
* աշոտ երկաթ ——————————————
* գարեգին նժդեհ ——————————————

**Մշակույթ*****-*** **Մեծ Պահք**

Մեծ Պահքի շրջանը տևում է 48 օր**` Բուն Բարեկենդանից** մինչև **Սուրբ Հարության (Զատկի)** տոնի նախօրեն: Պահքի 40 օրը խորհրդանշում է անապատում Քրիստոսի քառասնօրյա աղոթքի, ծոմապահության և ապաշխարության շրջանը: Եկեղեցին Քրիստոսի   օրինակին   հետևելով`   հաստատեց   քառասնորդական պահքը, որը կոչվում է նաև Մեծ Պահք: Մեծ Պահքի ընթացքում կարևոր է հավատացյալի կանոնավոր մասնակցությունը Սուրբ Պատարագներին, առավոտյան և երեկոյան ժամերգություններին: Մեծ Պահքի ընթացքում մարդիկ աղոթքի և Ավետարանի հաճախակի ընթերցումներով հոգին ավելի են մոտեցնում մեր Տեր Աստծուն:

Պահքի ընթացքում հրաժարվում են կենդանական ծագման ցանկացած կերակուրից, ինչպես նաև, մի շարք վատ սովորություններից, շատախոսությունից, ստախոսությունից, հայհոյանքից և այլ մեղքերից։

Մեծ Պահքին անմիջապես հաջորդող շաբաթը կոչվում է **Ավագ Շաբաթ** և ընդգրկում է Փրկչի երկրային կյանքի վերջին կարևորագույն իրողությունները` հաղթական մուտքը **Երուսաղեմ (Ծաղկազարդ), Վերջին Ընթրիքը, Մատնությունը, Չարչարանքները, Խաչելությունը, Մահը, Թաղումը և ի վերջո հրաշափառ Հարությունը**` **Սուրբ. Զատիկը:**

**Հարցեր և առաջադրանքներ**

* Քանի՞ օր է տևում մեծ պահքի շրջանը։
* Ի՞նչ խորհուրդ ունի Մեծ պահքը։
* Ինչի՞ց պետք է հրաժարվել պահքի ընթացքում։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ դասանյութը , վերարտադրել սեփական խոսքերով և պատասխանել դասավերջի հարցերին։
* Քերականական նյութն ամրապնդել վարժությունների միջոցով և բերել օրինակներ։
* Մասնակցել խմբային աշխատանքներին։